Hluti þeirra sem keyptu skuldabréf sem gefin voru út af sjóðnum GAMMA : Novus í sumar hefur samþykkt að leggja honum til einn milljarð króna og lækka vaxtargreiðslur af skuldabréfunum . Frá þessu var fyrst greint á vef Fréttablaðsins . Þar segir að haldinn hafi verið fundur með skuldabréfaeigendum í húskynnum GAMMA í morgun og að þar hafi helstu skuldabréfaeigendur samþykkt að lækka vexti úr 15 - 16,5 prósentum í sex prósent en tengja þá jafnframt afkomu fasteignafélagsins Upphafs , einu eignar GAMMA : Novus . Þá var samþykkt að auka fjármagn með kaupum á forgangsskuldabréfi upp á einn milljarð króna . Alls þurfa 90 prósent skuldabréfaeigendanna að samþykkja breytinguna til að hún verði að veruleika og er stefnt að því að það verði frágengið á næstu dögum . Í fréttatilkynningu sem GAMMA sendi frá sér rétt í þessu kemur fram að fyrir fundinn hafi fjárfestum verið „ kynnt áætlun nýs stjórnendateymi GAMMA um að tryggja framgang framkvæmda á vegum fasteignafélagsins Upphafs , sem er að fullu í eigu fagfjárfestasjóðsins Novus sem er í stýringu hjá GAMMA . Upphaf er nú á hápunkti framkvæmda með 277 íbúðir í byggingu og eru áætluð lok allra framkvæmda í lok árs 2020 . Áætlunin miðar að því að tryggja tekjur af sölu íbúða og hámarka virði eigna . Til þess að áætlunin gangi eftir er unnið með fjárfestum að því að klára skilmála hins nýja skuldabréfs . “ Auglýsing Eigið fé þurrkaðist út Samkvæmt ársuppgjöri ársins 2018 var eigið fé fagfjárfestasjóðsins GAMMA : Novus metið á 4,4 milljarða króna . Meðal annars hafi raunveruleg framvinda tiltekinna verkefna verið ofmetin . „ Staða Upphafs væri þannig að það glímdi „ nú við lausafjárvanda en nýir stjórnendur hafa lagt fram áætlun um framtíð félagsins þar sem m.a. er unnið að viðbótarfjármögnun til að mæta lausafjárvandanum . Unnið er að útgáfu nýs forgangsskuldabréfs að fjárhæð 1 ma.kr. til að klára þær framkvæmdir sem félagið hefur með höndum til að hámarka virði eigna . Gert er ráð fyrir að niðurstöður viðræðna um frekari fjármögnun liggi fyrir um miðjan október 2019 . “ Skuldabréf seld með veði í eignum Í júní var skuldabréfaútboð sem tryggði sjóðnum 2,7 milljarða króna klárað . Margir sem að því komu telja að það hafi farið fram á blekkingargrundvelli , enda var eigið fé GAMMA : Novus þá sagt vera tæplega fjórir milljarðar króna . Skuldabréfin voru seld með veði í fjölmörgum eignum , meðal annars öllu hlutafé í Upphafi fasteignafélagi , Upphafi fasteignum og fjórum öðrum félögum . Auk þess voru ýmsar fjárkröfum settar að veði og hlutdeildarskírteini í eigu Upphafs í Almenna leigufélaginu eignarhaldssjóði . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .